The Mandalorian

**The Mandalorian** on yhdysvaltalainen Jon Favreaun luoma Disney+-suoratoistopalveluun julkaistu avaruuswestern-sarja, joka sijoittuu George Lucasin luomaan *[[Tähtien sota]]* -universumiin. Sarjan tapahtumat sijoittuvat viisi vuotta *[[Jedin paluu]]n* (1983) jälkeen, ja kertovat Din Djarinista, Uuden tasavallan auktoriteetin ulkopuolella elävästä mandalorialaista palkkionmetsästäjää nimeltä ja tämän suojelemasta Voimalle herkästä lapsesta nimeltä Grogu. Favreau toimii sarjan pääkäsikirjoittajana ja showrunnerina sekä yhtenä vastaavista tuottajista Dave Filonin, Kathleen Kennedyn ja Colin Wilsonin, sekä kolmannelta tuotantokaudelta alkaen myös Rick Famuyiwan, lisäksi. 

Sarjan pääosassa Pedro Pascal näyttelee Din Djarinia / Mandalorialaista, ja kolmannesta tuotantokaudesta alkaen Katee Sackhoff näytteli sarjan toisessa pääosassa mandalorialaisjohtaja Bo-Katan Kryzea. George Lucas alkoi jo vuonna 2009 kehittää näyteltyä *Tähtien sota* -universumiin sijoittuvaa televisiosarjaa, mutta projektin toteuttaminen oli siihen aikaan vielä kallista. Kun hän myi Lucasfilmin Disneylle lokakuussa 2012, uusia näyteltyjä *Tähtien sota* -sarjoja alettiin työstää. Maaliskuussa 2018 Favreau sitoutui sarjan käsikirjoittajaksi ja showrunneriksi. Sarjan virallinen nimi julkistettiin lokakuussa 2018, kuvausten alettua Manhattan Beach Studiosin tiloissa, Kaliforniassa. Visuaalisista efekteistä vastaava Industrial Light & Magic kehitti sarjaa varten uuden StageCraft-teknologian, jossa sarjan ympäristöt toteutettiin virtuaalisilla lavasteilla, joihin kuului 360 astetta pyöritettävä videoseinä. Tätä teknologiaa alettiin myöhemmin soveltaa myös muidenkin studioiden televisio- ja elokuvatuotantoihin.

*The Mandalorianin* ensimmäinen tuotantokausi, joka koostui kahdeksasta jaksosta, julkaistiin Disney+:aan 12. marraskuuta – 27. joulukuuta 2019. Toinen tuotantokausi julkaistiin Disney+:aan 30. lokakuuta – 18. joulukuuta 2020. Kolmas tuotantokausi julkaistiin Disney+:aan 1. maaliskuuta – 12. huhtikuuta 2023. Favreaun ohjaama elokuva, *[[The Mandalorian and Grogu]]*, tulee toimimaan jatkona sarjalle ja saamaan ensi-iltansa toukokuussa 2026. Sarjalle oli tekeillä myös neljäs tuotantokausi, mutta elokuvan julkistamisen myötä sen tulevaisuus jäi epävarmaksi. Lisäksi on tehty kolme samoihin aikoihin sarjan kanssa sijoittuvaa spin-off -sarjaa: *[[The Book of Boba Fett]]*, *[[Ahsoka (televisiosarja)|Ahsoka]]* ja *[[Star Wars: Skeleton Crew]]*. *The Mandalorianin* ja näiden muiden sarjojen yhdessä muodostama tarina tulee päättymään Dave Filonin ohjaamaan elokuvaan.

Ensimmäinen tuotantokausi oli myös ehdolla 72. Primetime Emmy Awards -gaalassa parhaan draamasarjan palkinnon saajaksi ja sai myös 14 ehdokkuutta Creative Arts Emmy Awards -gaalassa, voittaen niistä seitsemän.

## Juoni
Viisi vuotta Galaktisen Imperiumin romahtamisen jälkeen mandalorialainen palkkionmetsästäjä Din Djarin, tunnettu myös pelkkänä ”Mandalorialaisena”, suorittaen useita tehtäviä galaksin laitamilla. Sarjan toisella tuotantokaudella Djarinin on myös suojeltava löytämäänsä lasta, Grogua, moffi Gideonin johtamalta Imperiumin jäänteiden ryhmittymältä. Kolmannella tuotantokaudella Djarin on karkotettu omasta mandalorialaisheimostaan, ja hän pyrkii sekä sovittamaan rikkomuksensa että edesauttamaan kansaansa Mandaloren takaisinvaltaamisessa.

## Näyttelijät
### Päärooleissa

Sarjan muista päähenkilöistä Din Grogu, jota oheistuotteet kutsuivat aiemmin ”Lapseksi” ja fanit ”vauva-Yodaksi”, on toteutettu pääosin nukeilla, mutta osittain myös tietokonegrafiikalla.

### Sivurooleissa

### Vierailevat

## Tuotanto
### Kehitys
9. marraskuuta 2017 Walt Disney Companyn toimitusjohtaja Bob Iger paljasti, että Disney ja Lucasfilm olivat kehittämässä näyteltyä *Tähtien sota* -televisiosarjaa Disneyn tulevaan tilausvideopalveluun, näyttäessään sijoittajille neljännesvuosiraporttinsa.

6. helmikuuta 2018 raportoitiin, että Iger oli kertonut sijoittajille Disneyn aikovan toteuttaa useamman näytellyn *Tähtien sota* -televisiosarjan, sanoen, ”Kehitämme emme vain yhtä, vaan muutamaa *Tähtien sota* -televisiosarjaa erityisesti Disneyn omalle suoraan kuluttajille suunnatulle sovellukselle. Olemme maininneet siitä ja olemme lähellä paljastaa vähintään näistä meille kehittävistä kokonaisuuksista. Koska sopimus ole vielä täysin solmittu, emme voi kertoa tarkemmin. Luulen, että tulette näkemään sentasoisen lahjakkuuden … television puolella yhtä merkittävänä.”

8. maaliskuuta 2018 paljastettiin Jon Favreau tulisi olemaan sarjan käsikirjoittaja ja vastaava tuottaja. 10. toukokuuta 2018 Favreau vahvisti *n* maailmanensi-illassa, että sarja sijoittuisi *[[Jedin paluu]]n* tapahtumien jälkeen ja että puolet ensimmäisen tuotantokauden käsikirjoituksista oli saatu valmiiksi. 5. elokuuta 2018 raportoiin, että sarjan budjetti oli 100 miljoonaa dollaria 10 jaksoa kohden. 3. lokakuuta 2018 sarjan nimeksi paljastettiin *The Mandalorian* ja samalla paljastettiin sarjan pääjuonen lähtökohta. Seuraavana päivänä paljastettiin, että sarjan muihin vastaaviin tuottajiin kuuluvat Dave Filoni, Kathleen Kennedy ja Colin Wilson. Filoni myös ohjasi sarjan ensimmäisen jakson, Taika Waititin, Bryce Dallas Howardin, Rick Famuyiwan ja Deborah Chow’n ollessa sarjan muut ohjaajat. 19. joulukuuta 2018 ilmoitettiin, että Ludwig Göransson säveltäisi sarjan musiikin.

12. heinäkuuta 2019, *[[Leijonakuningas (vuoden 2019 elokuva)|Leijonakuningasta]]* koskevan lehdistötilaisuuden aikana, Favreau paljasti, että sarjalle oli tilattu toinen tuotantokausi jo ennen ensimmäisen tuotantokauden julkaisua ja että kyseinen tuotantokausi oli jo käsikirjoitettu ja esituotanto aloitettu. Favreau ohjasi itse yhden toisen tuotantokauden jaksoista, oltuaan *Leijonakuninkaan* ohjauksen vuoksi liian kiireinen ohjaamaan ainuttakaan ensimmäisen tuotantokauden jaksoa. Hän kertoi toisen tuotantokauden tarinan sijoittuvan ”suurempaan maailmaan” ja olevan ”vähemmän eristäytynyt, mutta silti omalla maullaan”.

Huhtikuun 2020 lopulla Favreau kertoi sarjan kolmannen tuotantokauden olleen jo jonkin aikaa esituotannossa. Toukokuussa kerrottiin, että Rick Famuyiwa, joka on ohjannut jaksoja kahdelle ensimmäiselle tuotantokaudelle, olisi yksi kolmannen tuotantokauden vastaavista tuottajista. Myöhemmin saman kuukauden aikana, vuoden 2022 Star Wars Celebrationissa, Favreau paljasti alkaneensa käsikirjoittaa sarjan neljättä tuotantokautta. Tuotantokauden kuvaukset kuitenkin viivästyivät Hollywoodin käsikirjoittajien ja näyttelijöiden lakkojen 2023 vuoksi. Lucasfilm päätti sen uudelleenarvioida suunnitelmansa sarjan suhteen, ja keskittyä neljännen tuotantokauden sijasta tekemään elokuvan nimeltä *[[The Mandalorian and Grogu]]*. Ei ollut varmaa tultaisiinko neljättä tuotantokautta siitä huolimatta tekemään, koska oli mahdollista, että *TheMandalorianin* tarinaa jatkettaisiin elokuvan mahdollisten jatko-osien kautta mikåli ensimmäinen elokuva olisi menestys.

### Roolijako
Marraskuussa 2018 Pedro Pascal liittyi sarjan pääosan esittäjäksi ja sarjan muihin päärooleihin Gina Carano ja Nick Nolte. Joulukuussa 2018 näyttelijäkaartiin liittyivät myös Giancarlo Esposito, Carl Weathers, Emily Swallow, Omid Abtahi ja Werner Herzog. Maaliskuussa 2019 Taika Waititin paljastettiin olevan ääninäyttelijänä sarjassa ja hänen hahmonsa huhuttiin olevan palkkionmetsästäjädroidi IG-88, mutta lopulta paljastuikin uudeksi samannäköiseksi droidihahmoksi nimeltä IG-11. Huhtikuussa 2019 Star Wars Celebration -tapahtumassa näytettiin kuvamateriaalia, joka paljasti Bill Burrin ja Mark Boone Juniorin näyttelevän sarjassa. Elokuussa 2019 D23 Expo -messuilla paljastettiin, että Ming-Na Wen näyttelisi myös sarjassa. Stunt-näyttelijät Brendan Wayne ja Lateef Crowder vastasivat Mandalorialaisen fyysisestä näyttelemisestä silloin kun Pascal itse ei voinut.

Maaliskuussa 2020 Rosario Dawsonin raportoitiin näyttelevän sarjan toisella tuotantokaudella Ahsoka Tanoa, hahmon tehdessä ensimmäinen näytelty esiintymisensä, esiinnyttyään aiemmin animaatiosarjoissa *[[Star Wars: The Clone Wars (televisiosarja)|Star Wars: The Clone Wars]]* ja *[[Star Wars Rebels]]*. Pian tämän jälkeen Michael Biehn liittyi näyttelijäkaartiin tuntemattomassa roolissa. Toukokuun alussa Temuera Morrisonin raportoitiin näyttelevän Boba Fettiä. Morrison oli aiemmin näytellyt Boban isää, Jango Fettiä, *[[Star Wars: Episodi II – Kloonien hyökkäys|Kloonien hyökkäyksessä]]* ja tehnyt Boba Fettin äänen *[[Imperiumin vastaisku]]n* erikoisversioon vuonna 2004. Boba Fettin oli aiemmin vihjailtu tulevan esiintymään sarjassa jakson ”The Gunslinger” tapahtumien myötä. Pian tämän jälkeen Katee Sackhoffin, joka ääninäytteli Bo-Katan Kryzeä *The Clone Warsissa* ja *Rebelsissä*, paljastettiin tekevän ensimmäinen näytelty esiintymisensä hahmon roolissa. Lisäksi Timothy Olyphantin paljastettiin näyttelevän Cobb Vanthia, hahmoa, joka oli aiemmin esiintynyt *[[Star Wars: Aftermath]]* -kirjatrilogiassa.

Helmikuussa 2021 Lucasfilm ilmoitti, ettei Gina Carano ole enää näyttelijänä sarjan myöhemmillä tuotantokausilla tai sen spin-off -sarjoissa. Hänet oli erotettu johtuen hänen kirjoituksistaan sosiaalisessa mediassa, jotka vertasivat ”toisen ihmisen vihaamista tämän poliittisten näkemysten vuoksi” Yhdysvalloissa siihen miten Natsi-Saksa kohteli juutalaisia holokaustin aikana.

### Kuvaukset
Ensimmäisen tuotantokauden kuvausten raportoitiin alkaneen lokakuussa 2018 Etelä-Kaliforniassa. George Lucas vieraili kuvauspaikalla 19. lokakuuta 2018 Favreaun syntymäpäivän kunniaksi. 25. lokakuuta 2018 poliisille tehtiin ilmoitus, että *The Mandalorianin* kuvauspaikalta Manhattan Beach Studiosin kampusalueelta, Kaliforniasta, oli varastettu esineitä, joista ei lehdistölle tarkemmin kerrottu. Ensimmäisen tuotantokauden kuvaukset päättyivät 27. helmikuuta 2019. Bryce Dallas Howardin mukaan Favreau ja Filoni sallivat kunkin ohjaajan ”jättää oman jälkensä” ohjaamiinsa jaksoihin. Tämä yllätti myös Brycen isän, Ron Howardin, joka ohjasi *n*.

Toisen tuotantokauden kuvaukset alkoivat lokakuussa 2019, Weathersin ohjatessa yksi sen jaksoista. ''Star Wars'' -päivänä 2020 vahvistettiin myös, että Robert Rodriguez ja Peyton Reed ovat ohjaajina toisella tuotantokaudella.

Kolmannen tuotantokauden kuvaukset alkoivat 13. lokakuuta 2021. Niiden oli alun perin tarkoitus alkaa kesäkuussa 2021, spin-off -sarja *[[The Book of Boba Fett]]in* kuvausten jälkeen 2021, mutta Los Angelesin studioiden soundstage-tilat olivat tuolloin *[[Obi-Wan Kenobi (minisarja)|Obi-Wan Kenobi]]n* (2022) tuotantoryhmän käytössä.

### Musiikki
Useat Favreaun yhteistyökumppanit muista projekteista, mukaan lukien Marvel Cinematic Universe -ohjaajat Ryan Coogler, Anthony ja Joe Russo, sekä näyttelijä/muusikko Donald Glover suosittelivat Ludwig Göranssonia *The Mandalorianin* säveltäjäksi. Favreau tiesi, että sarjan musiikin tulisi ottaa vaikutteita John Williamsin elokuviin tekemistä sävellyksistä, mutta samalla hän halusi sarjan musiikin eroavan niistä. Hän halusi sarjan äänien olevan ”hieman karkeampia, terävämpiä ja teknomaisempia”. Göransson ja Favreau tapasivat marraskuussa 2018, kun Favreau esitteli hänelle sarjan konseptitaidetta ja keskusteli lännenelokuvien ja samurai-elokuvien antamista inspiraatioistasarjan tarinaan ja sävyyn.

Joulukuussa 2019, Göransson paljastettiin virallisesti sarjan ohjaajaksi. Luodessaan sarjan teemamusiikkia, Göransson teki kokeiluja bassonauhurilla, muokaten ääniä futuristisemman kuuloisiksi. Teemamusiikissa käytettiin myös painoa, rumpuja ja syntetisaattoreita. Ensimmäinen tuotantokauden musiikin tekemiseen käytettiin 70 soittimen orkesteria, jonka musiikki yhdistettiin Göranssonin tekemiin pääsoittimilla, syntetisaattoreilla ja digitaalisella muokkauksella tehtyyn päämusiikkiin. Walt Disney Records julkaisi kaikki ensimmäisen tuotantokauden musiikit yhdelle albumille. Koronaviruspandemian vuoksi, orkesteri sävelsi toisen tuotantokauden sävellykset etänä useissa peinissä ryhmissä. Toisen tuotantokauden soundtrack-albumi julkaistiin kaksiosaisena, neljän jakson musiikit yhtä albumia kohden. Helmikuussa 2023, Joseph Shirleyn paljastettiin säveltävän kolmannen tuotantokauden musiikki. Shirley oli aiemmin tehnyt lisämusiikkia kahdelle ensimmäiselle tuotantokaudelle sekä käyttänyt Göranssonin teemoja säveltäessään *The Book of Boba Fettin* musiikin.

## Julkaisu

Sarjan ensimmäinen tuotantokausi koostuu kahdeksasta jaksosta, joista ensimmäinen julkaistiin Disney+:n avauksen yhteydessä 12. marraskuuta 2019. Kauden loput seitsemän jaksoa julkaistiin yksitellen viikoittain joka perjantai 15. marraskuuta 2019 alkaen ja 27. joulukuuta 2019 asti, lukuun ottamatta seitsemättä jaksoa, jonka julkaisu aikaistettiin keskiviikolle *[[Star Wars: The Rise of Skywalker]]in* mainostamista varten. Suomessa ensimmäisen tuotantokauden kaksi ensimmäistä jaksoa julkaistiin 15. syyskuuta 2020, jolloin Disney+ avattiin Suomessa. Sarjan ensimmäinen jakso esitettiin sitä ennen Fox-kanavalla 13. syyskuuta 2020. Loput kauden jaksot julkaistiin viikoittain joka perjantai 18. syyskuuta alkaen, ja kauden päätösjakso julkaistiin 23. lokakuuta 2020.

Toisen tuotantokausi koostuu myös kahdeksasta jaksosta, jotka julkaistiin Disney+:aan yksitellen joka perjantai 30. lokakuuta 2020 alkaen ja 18. joulukuuta 2020 asti. Disneyn uusi toimitusjohtaja Bob Chapek ilmoitti jo aiemmin samana vuonna, että toinen tuotantokausi ei tulisi viivästymään edes koronaviruspandemian vuoksi. Suomessa toisen tuotantokauden jaksot julkaistiin samoina päivinä kuin Yhdysvalloissa ja muissa maissa, joissa palvelu oli avattu.

Kolmas tuotantokausi, joka koostuu myös kahdeksasta jaksosta, jotka julkaistiin Disney+:aan yksitellen joka keskiviikko 1. maaliskuuta 2023 alkaen ja 19. huhtikuuta 2023 asti.

## Spin-offit
Joulukuussa 2020 julkistettiin sarjat *Rangers of the New Republic*, *Ahsoka* ja *The Book of Boba Fett*, Favreaun ja Filonin vastatessa kaikkien kolmen sarjan kehitystyöstä, ja sarjojen sijoittuessa *The Mandalorianin* toisen tuotantokauden tapahtumien jälkeen, ja niiden tapahtumien tullessa myöhemmin huipentumaan yhteiseen ”klimaattiseen *crossover*-tarinaan”. Helmikuussa Lucasfilm ilmoitti, ettei Carano ollut enää mukana *The Mandalorianin* näyttelijäkaartissa, vaikka *The Hollywood Reporter* oli ennen tätä raportoinut Caranon mahdollisesti olevan mukana myös *Rangers of the New Republicissa*. Kyseisen sarjan kehitystyö ei ollut kunnolla alkanut vielä tuohon aikaan, ja marraskuussa sarjan kehitystyö oli laitettu jäihin, eikä yhtään käsikirjoitusta ollut vielä edes aloitettu. Kennedyn mukaan osa sarjan juonikuvioista saatetaan toteuttaa *The Mandalorianin* tulevilla tuotantokausilla. Toukokuussa 2022 julkistettiin uusi spin-off: *Skeleton Crew*.

### ''The Book of Boba Fett''

Boba Fettiin keskittyvän spin-off -sarjan raportoitiin olleen kehityksessä jo marraskuusta 2020 asti. Kuukausi myöhemmin, *The Mandalorianin* toisen tuotantokauden päätösjakson lopussa sarjan viralliseksi nimeksi paljastettiin *The Book of Boba Fett*. Favreau, Filoni, ja Robert Rodriguez olivat kiinnitettyinä sarjan vastaaviksi tuottajiksi, Morrisonin ja Wenin palatessa Fettin ja Fennec Shandin rooleihin. Lisäksi Olyphant, Dawson ja Hamill palasivat Cobb Vanthin, Ahsoka Tanon ja Luke Skywalkerin rooleihin, Favreaun palatessa Paz Vizslan ääninäyttelijäksi, Paul Sun-Hyung Leen palatessa näyttelemään kapteeni Carson Tevaa, ja W. Earl Brownin palatessa näyttelemään weequay-baarimikko Taantia. Grogu esiintyy myös sarjassa. Sarja koostuu seitsemästä jaksosta, jotka julkaistiin Disney+:aan 29. joulukuuta 2021 alkaen – 9. helmikuuta 2022.

### ''Ahsoka''

Joulukuussa 2020 *Ahsoka* julkistettiin yhdeksi *The Mandalorianin* spin-off -sarjoista, Dawsonin palatessa Ahsoka Tanon rooliin, sekä Filonin palatessa sarjan käsikirjoittajaksi sekä yhdessä Favreaun kanssa vastaavaksi tuottajaksi. Ensimmäinen tuotantokausi koostui kahdeksasta jaksosta, jotka julkaistiin 22. elokuuta 2023 alkaen. Lee palasi sarjassa näyttelemään Carson Tevaa, kun taas Brendan Wayne näytteli luutnantti Landeria. Tammikuussa 2024 paljastettiin, että sarjalle on tekeillä toinen tuotantokausi.

### ''Star Wars: Skeleton Crew''

Toukokuussa 2022 paljastettiin, että Jon Watts ja Christopher Ford työstivät sarjaa nimeltä *Skeleton Crew*. Favreau ja Filoni toimisivat sarjan vastaavina tuottajina, sen tapahtumien sijoittuessa *The Mandalorianin* kolmannen tuotantokauden ja *Ahsokan* tapahtumien jälkeiseen aikaan. Ensimmäinen tuotantokausi koostui kahdeksasta jaksosta, jotka julkaistiin 2. joulukuuta 2024 alkaen. Marti Matulis palasi *The Mandalorianista* näyttelemään nikto-rotuun kuuluvaa piraattia nimeltä Vane.

### ''The Mandalorian and Grogu''

Tammikuussa 2024, Lucasfilm julkisti aikovansa tehdä elokuvan nimeltä *The Mandalorian and Grogu*, joka jatkaisi *The Mandalorianin* tarinaa sarjan kolmannen tuotantokauden jälkeen. Favreau tulee ohjaamaan elokuvan, sekä myös käsikirjoittamaan sen yhdessä Filonin kanssa, Kennedyn ja Filonin tuottaessa elokuvan. Kuvaukset alkoivat elokuussa 2024, ja elokuva tulee saamaan ensi-iltansa 22. toukokuuta 2026. Elokuvassa esiintyvät myös sarjan kolmannelta tuotantokaudelta tutut Garazeb ”Zeb” Orrelios ja anzellalaiset droidisepät sejä uusi versio *Razor Crestistä*, Mandalorialaisen aluksesta sarjan kahdelta ensimmäiseltä tuotantokaudelta.

### Nimeämätön elokuva
Vuoden 2023 Star Wars Celebration -tapahtumassa paljastettiin, että Dave Filoni tulee ohjaamaan elokuvan, joka tulee toimimaan yhteisenä *crossover*-päätösosana *The Mandalorianin*, *The Book of Boba Fettin*, *Ahsokan* ja *Skeleton Crew’n* tarinoille.

## Huomioita

## Lähteet

## Aiheesta muualla
*
*''The Mandalorian'' Wookieepediassa 
*''The Mandalorian'' Jedipediassa
*Sarjan traileri YouTubessa